Gvardejsk
<s>Gvardejsk (ruski: Гвардейск, njemački: Tapiau) je grad od 13,353 stanovnika u ruskoj Kalinjingradskoj oblasti. .</s>

<s>Geografske karakteristike</s>

<s>Gvardejsk se nalazi na mjestu, na kom se rukavac Dejma odvaja od rijeke Pregolje, udaljen 37 km istočno od Kalinjingrada.</s>

<s>Historija</s>

<s>Kad su u 13. vijeku Teutonski vitezovi zauzimali taj kraj, na terenu današnjeg grada postojalo je naselje Starih Prusa Surgubi.</s><s>Njihov vladar Sapelle pristao je postati podanik Reda pod uvjetom da zadrži privilegije.</s><s>Mjesto je prvi put dokumentirano 1254. kao- Tapiov ili Tapiom - što je značilo "Toplo mjesto".</s><s>Teutonski vitezi su 1265. podigli zamak - Tapiau, i taj se datum uzima za godinu osnivanja grada, iako je izrastao znatno kasnije kao naselje uz zamak.</s>

<s>Krajem 13. vijeka zamak je premješten na poluotok, kog su svorili Teutonci promijenivši tok rijeke Dajme.</s><s>Zamak je sredinom 14. vijeka potpuno rekonstruiran u kamenu i raskošno dekoriran, tako da je mogao ugostiti viteze koji su pomagali Teutonskom redu.</s><s>U njemu je oko 1386. kršten litvanski knez Vitold.</s>

<s>Pruski kralj Friedrich Wilhelm I dodjelio je naselju Tapiau - 1722. status grada.</s>

<s>Za Sedmogodišnjeg rata 1758.</s><s>Kraljevinu Prusku pa tako i Tapiau okupirale su ruske trupe.</s><s>Grad je proživio okupaciju i za Napoleonskih ratova 1807. i 1812.</s>

<s>U gradu je 1858. rođen Lovis Corinth, poznati njemački ekspresionistički slikar.</s>

<s>Za Prvog svjetskog rata na prilazima grada od augusta do septembra 1914. vodile su se velike borbe između ruske i njemačke carske vojske.</s>

<s>Na kraju Drugog svjetskog rata od 21. do 26. 26. januara 1945. vodile su se velike borbe za grad, između Wehrmachta i Crvene armije, koja je zauzela grad.</s>

<s>Već 7. aprila 1946. formiran je Rajon Tapiau kao dio Kalinjingradske oblasti, a 7. septembra je grad prezvan u Gvardejsk u čast gardijskih jedinica koje su ga zauzele.</s>

<s>Pobratimski gradovi</s>

<s>Gvardejsk ima ugovore o pobratmstvu sa slijedećim gradovima;
  Slonim, Belorusija
  Kretinga, Litvanija</s>

<s>Izvori</s>

<s>Vanjske veze</s>

<s>Гвардейский городской округ (službene stranice)</s>

<s>Gradovi u Kalinjingradskoj oblasti
Gradovi u Rusiji</s>

